Document ID: 32013R0800

REGOLAMENT TAL-KUMMISSJONI (UE) Nru 800/2013
tal-14 ta’ Awwissu 2013
li jemenda r-Regolament tal-Kummissjoni (UE) Nru 965/2012 li jistabbilixxi rekwiżiti tekniċi u proċeduri amministrattivi relatati mal-operazzjonijiet bl-ajru skont ir-Regolament (KE) Nru 216/2008 tal-Parlament Ewropew u tal-Kunsill
(Test b’relevanza għaż-ŻEE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Parlament Ewropew u tal-Kunsill (KE) Nru 216/2008 tal-20 ta’ Frar 2008 dwar ir-regoli komuni fil-qasam tal-avjazzjoni ċivili u li jistabblixxi l-Aġenzija Ewropea għas-Sikurezza fl-Avjazzjoni, u li jħassar id-Direttiva tal-Kunsill 91/670/KEE, ir-Regolament (KE) Nru 1592/2002 u d-Direttiva 2004/36/KE (1), u b’mod partikolari l-Artikolu 8(5) tagħha,
Billi:
(1)
L-operaturi u l-persunal involuti fl-operat ta’ ċerti inġenji tal-ajru għandhom jikkonformaw mar-rekwiżiti essenzjali rilevanti stabbiliti fl-Anness IV tar-Regolament (KE) Nru 216/2008.
(2)
Ir-Regolament (KE) Nru 216/2008 jitlob li, sakemm mhux determinat mod ieħor fir-regoli ta’ implimentazzjoni, operaturi involuti f’operazzjonijiet mhux kummerċjali ta’ inġenji tal-ajru mħaddma b’magna kumplessa (inġenji tal-ajru kumplessi u li jaħdmu bil-magni) għandhom jiddikjaraw il-kapaċità u l-mezzi tagħhom li jattwaw ir-responsabbiltajiet tagħhom marbuta mat-tħaddim ta’ dawk l-inġenji tal-ajru.
(3)
Skont ir-Regolament (KE) Nru 216/2008, il-Kummissjoni għandha tadotta r-regoli ta’ implimentazzjoni x-xierqa sabiex ikunu stabbiliti l-kundizzjonijiet għat-tħaddim sikur tal-inġenji tal-ajru.
(4)
Dan ir-Regolament jemenda r-Regolament tal-Kummissjoni (UE) Nru 965/2012 (2) sabiex jinkludi aspetti partikolari relatati ma’ operazzjonijiet mhux kummerċjali.
(5)
Sabiex jiġu żgurati tranżizzjoni bla xkiel u livell għoli ta’ sikurezza fil-qasam tal-avjazzjoni ċivili fl-Unjoni Ewropea, il-miżuri ta’ implimentazzjoni għandhom jirriflettu l-aktar għarfien riċenti, inklużi l-aqwa prattiki, kif ukoll il-progress xjentifiku u tekniku fil-qasam tal-operazzjonijiet bl-ajru. Għalhekk, għandhom jitqiesu r-rekwiżiti tekniċi u l-proċeduri amministrattivi miftiehma taħt l-awspiċi tal-Organizzazzjoni tal-Avjazzjoni Ċivili Internazzjonali (minn hawn ’il quddiem imsejħa “l-ICAO”) u tal-Awtoritajiet Konġunti Ewropej tal-Avjazzjoni sat-30 ta’ Ġunju 2009, kif ukoll il-leġiżlazzjoni eżistenti b’rabta ma’ ċirkustanzi nazzjonali speċifiċi.
(6)
Jeħtieġ li jingħata żmien biżżejjed lill-industrija arjunawtika u lill-amministrazzjonijiet tal-Istati Membri biex jadattaw rwieħhom għall-qafas regolatorju l-ġdid;
(7)
L-Aġenzija Ewropea tas-Sikurezza tal-Avjazzjoni ħejjiet abbozz ta’ regoli ta’ implimentazzjoni u ressqithom bħala opinjoni lill-Kummissjoni skont l-Artikolu 19(1) tar-Regolament (KE) Nru 216/2008.
(8)
Il-miżuri previsti f’dan ir-Regolament huma skont l-opinjoni tal-Kumitat stabbilit skont l-Artikolu 65 tar-Regolament (KE) Nru 216/2008.
ADOTTAT DAN IR-REGOLAMENT:
Artikolu 1
Ir-Regolament (UE) Nru 965/2012 huwa emendat kif ġej:
(1)
fl-Artikolu 1(1), it-test “u operazzjonijiet mhux kummerċjali b’ajruplani, ħelikopters, blalen tal-arja u glajders” jiddaħħal wara “operazzjonijiet tat-trasport kummerċjali bl-ajru li jsiru permezz tal-ajruplani u tal-ħelikopters”.
(2)
fl-Artikolu 1, il-paragrafu 3 jiġi nnumerat mill-ġdid għall-paragrafu 5 u jiżdiedu l-paragrafi ġodda 3 u 4 li ġejjin:
“3. Dan ir-Regolament jistipula wkoll ir-regoli ddettaljati għal operazzjonijiet mhux kummerċjali u l-kondizzjonijiet u l-proċeduri għad-dikjarazzjoni minn, u għas-sorveljanza ta’ operaturi involuti f’operazzjoni mhux kummerċjali ta’ inġenji tal-ajru kumplessi u li jaħdmu bil-magni.
4. Operazzjonijiet bl-ajru l-oħra inklużi operazzjonijiet bħal meta inġenju tal-ajru jintuża sabiex isiru ħidmiet jew servizzi speċjalizzati għandhom ikomplu jsiru skont il-leġiżlazzjoni nazzjonali applikabbli sakemm jiġu adottati u japplikaw ir-regoli ta’ implimentazzjoni relatati.”;
(3)
fl-Artikolu 2:
(a)
jiżdied punt 5 ġdid fl-ewwel paragrafu:
“(5)
‘navigazzjoni bbażata fuq il-prestazzjoni (Performance-based navigation - PBN)’ tfisser navigazzjoni taż-żona bbażata fuq rekwiżiti ta’ prestazzjoni għal inġenji tal-ajru li jaħdmu fuq rotta ATS, fuq proċedura ta’ avviċinament bl-istrumenti jew fi spazju tal-ajru ddeżinjat.”;
(b)
fit-tieni paragrafu, “V” jinbidel għal “VII”;
(4)
fl-Artikolu 5(2), jitħassru l-kliem “tat-trasport kummerċjali bl-ajru” fl-ewwel sentenza;
(5)
fl-Artikolu 5(2)(b), “ajruplani u ħelikopters” jinbidlu għal “ajruplani, ħelikopters, blalen tal-arja u glajders”;
(6)
fl-Artikolu 5, jiżdiedu t-tliet paragrafi li ġejjin:
“3. L-operaturi ta’ ajruplani u ta’ ħelikopters kumplessi u li jaħdmu bil-magni involuti f’operazzjonijiet mhux kummerċjali għandhom jiddikjaraw il-kapaċità u l-mezzi tagħhom li jaqdu r-responsabbiltajiet tagħhom assoċjati mal-operat ta’ inġenju tal-ajru u għandhom joperaw l-ajruplan skont id-dispożizzjonijiet speċifikati fl-Anness III u fl-Anness VI.
4. L-operaturi ta’ ajruplani u ta’ ħelikopters li mhumiex kumplessi u li jaħdmu bil-magni kif ukoll blalen tal-arja u glajders involuti f’operazzjonijiet mhux kummerċjali għandhom joperaw l-inġenju tal-ajru skont id-dispożizzjonijiet speċifikati fl-Anness VII.
5. B’deroga mill-paragrafi 1, 3 u 4, l-organizzazzjonijiet tat-taħriġ li jkollhom is-sede prinċipali tan-negozju tagħhom fi Stat Membru u li huma approvati skont ir-Regolament tal-Kummisjoni (UE) Nru 290/2012 (*) meta jwettqu t-taħriġ fit-titjir lejn, ġewwa jew barra l-Unjoni għandhom joperaw:
(a)
ajruplani u ħelikopters kumplessi u li jaħdmu bil-magni skont id-dispożizzjonijiet speċifikati fl-Anness VI;
(b)
ajruplani u ħelikopters li mhumiex kumplessi u li jaħdmu bil-magni kif ukoll blalen tal-ajru u glajders skont id-dispożizzjonijiet speċifikati fl-Anness VII.
(*) ĠU L 100, 5.4.2012, p. 1.”" 						
(7)
fl-Artikolu 6, jiżdied il-paragrafu 7 ġdid:
“7. B’deroga minn SPA.PBN.100 PBN tal-Anness V operazzjonijiet mhux kummerċjali b’ajruplani li mhumiex kumplessi u li jaħdmu bil-magni fi spazju tal-ajru magħżul, fuq rotot jew skont il-proċeduri fejn hija stabbilita speċifikazzjoni ta’ navigazzjoni bbażata fuq il-prestazzjoni (PBN) għandhom ikomplu jiġu operati skont il-kondizzjonijiet stabbiliti fil-liġi nazzjonali tal-Istati Membri sakemm jiġu adottati u japplikaw ir-regoli ta’ implimentazzjoni relatati.”;
(8)
l-Artikolu 8 huwa emendat kif ġej:
(a)
il-paragrafu eżistenti għandu jiġi nnumerat 1;
(b)
fil-punt (a), il-kliem “għall-ajruplani” jinbidlu u jsiru “għall-operazzjonijiet ta’ ajruplani tat-trasport kummerċjali bl-ajru”;
(c)
fil-punt (b), il-kliem “għall-ħelikopters” jinbidlu u jsiru “għall-operazzjonijiet ta’ ħelikopters tat-trasport kummerċjali bl-ajru”;
(d)
jiżdied il-paragrafu 2 ġdid:
“2. Operazzjonijiet mhux kummerċjali b’ajruplani u b’ħelikopters kumplessi u li jaħdmu bil-magni għandhom ikomplu jsiru skont il-leġiżlazzjoni nazzjonali applikabbli dwar il-limitazzjoni fil-ħin tat-titjira sakemm jiġu adottati u japplikaw ir-regoli ta’ implimentazzjoni relatati.”;
(9)
fl-Artikolu 10 jiddaħħal il-paragrafu li ġej:
“3. B’deroga mit-tieni subparagrafu tal-paragrafu 1, l-Istati Membri jistgħu jiddeċiedu li ma japplikawx:
(a)
id-dispożizzjonijiet tal-Anness III dwar operazzjonijiet mhux kummerċjali b’ajruplani u ħelikopters kumplessi u li jaħdmu bil-magni sal-25 ta’ Awwissu 2016; kif ukoll
(b)
id-dispożizzjonijiet tal-Anness V, VI u VII dwar operazzjonijiet mhux kummerċjali b’ajruplani, ħelikopters, glajders u blalen tal-arja sal-25 ta’ Awwissu 2016.”;
(10)
fl-Anness I, it-titolu jinbidel għal “Definizzjonijiet għal termini użati fl-Annessi II-VII”. Id-definizzjonijiet il-ġodda li ġejjin għandhom jiddaħħlu skont l-ordni alfabetiku u d-definizzjonijiet eżistenti għandhom jiġu nnumerati mill-ġdid rispettivament:
“(11)
‘operazzjoni ta’ proċedura ta’ avviċinament bi gwida vertikali (APV)’ tfisser avviċinament bi strument li juża gwida laterali u vertikali, iżda li ma jissodisfax ir-rekwiżiti stabbiliti għall-avviċinament ta’ preċiżjoni u għall-operazzjonijiet tal-ħatt, b’gћoli tad-deċiżjoni (DH) ta’ mhux inqas minn 250 pied u b’medda viżwali tar-runway (RVR) ta’ mhux inqas minn 600 m;”;
“(43)
‘inġenji tal-ajru tat-tip ELA1’ tfisser l-inġenji tal-ajru ħfief Ewropej (European Light Aircraft) b’ekwipaġġ li ġejjin:
(a)
ajruplan b’massa ta’ tluq massima (MTOM) ta’ 1 200 kilogramma jew inqas, li mhuwiex ikklassifikat bħala inġenju tal-ajru kumpless u li jaħdem bil-magna;
(b)
glajder jew glajder bil-mutur b’massa ta’ tluq massima (MTOM) ta’ 1 200 kilogramma jew inqas;
(c)
ballun tal-arja bi kwantità massima ta’ gass tat-tlugħ ta’ disinn jew volum massimu ta’ arja sħuna ta’ mhux aktar minn 3 400 m3 għal blalen li jaħdmu bl-arja sħuna, 1 050m3 għal blalen li jaħdmu bil-gass, 300 m3 għal blalen tal-gass marbutin.”;
“(44)
‘inġenji tal-ajru tat-tip “ELA2”’ tfisser l-inġenji tal-ajru ħfief Ewropej (European Light Aircraft) b’ekwipaġġ, li ġejjin:
(a)
ajruplan b’massa ta’ tluq massima (MTOM) ta’ 2 000 kilogramma jew inqas, li mhuwiex ikklassifikat bħala inġenju tal-ajru kumpless u li jaħdem bil-magna;
(b)
glajder jew glajder bil-mutur b’massa ta’ tluq massima (MTOM) ta’ 2 000 kilogramma jew inqas;
(c)
ballun tal-arja;
(d)
inġenju tal-ajru li jaħdem bir-rotors (Very Light Rotorcraft) b’MTOM ta’ mhux aktar minn 600 kg li huwa ta’ disinn sempliċi, maħsub biex iġorr mhux aktar minn żewġ persuni, mhux imħaddem b’magni tar-rokits u/jew tat-turbina; ristrett għal operazzjonijiet binhar VFR.”;
“(126)
‘ajrudrom funzjonali li jista’ jintlaħaq fil-kundizzjonijiet tat-temp attwali’ tfisser ajrudrom adegwat fejn, fil-mument tal-użu antiċipat, rapporti tat-temp, jew previżjonijiet, jew kwalunkwe kombinazzjoni ta’ dawn, juru li l-kundizzjonijiet tat-temp se jkunu fil-valur minimu operattiv jew ogħla mill-valur minimu operattiv meħtieġ tal-ajrudrom, u r-rapporti dwar il-kundizzjoni tal-wiċċ tar-runway juru li nżul bla periklu se jkun possibbli.”;
(11)
fl-Anness II, ARO.GEN.200(c), it-test “jew li jagħmlu dikjarazzjonijiet lil” jiddaħħal wara “li jkunu ċċertifikata minn”;
(12)
fl-Anness II, ARO.GEN.220(a), jiddaħħlu l-punti l-ġodda li ġejjin u l-bqija jiġu nnumerati mill-ġdid rispettivament:
“(5)
proċessi ta’ dikjarazzjoni u s-sorveljanza kontinwa ta’ organizzazzjonijiet ddikjarati;”
“(8)
sorveljanza tal-operazzjonijiet b’inġenji tal-ajru li mhumiex kumplessi u li jaħdmu bil-magni minn operaturi mhux kummerċjali;”;
(13)
fl-Anness II, ARO.GEN.220(b), it-test “u d-dikjarazzjonijiet li rċeviet” jiżdied fit-tarf;
(14)
fl-Anness II, it-test ta’ ARO.GEN.300(a) jinbidel b’dan li ġej:
“(a)
L-awtorità kompetenti għandha tivverifika:
(1)
il-konformità tal-organizzazzjonijiet mar-rekwiżiti applikabbli għalihom qabel ma toħroġ ċertifikat jew approvazzjoni tal-organizzazzjoni, skont kif ikun applikabbli;
(2)
il-konformità kontinwa mar-rekwiżiti applikabbli tal-organizzazzjonijiet li hija ċċertifikat jew mingħand min irċeviet dikjarazzjoni;
(3)
il-konformità kontinwa mar-rekwiżiti applikabbli ta’ operaturi mhux kummerċjali ta’ inġenji tal-ajru li mhumiex kumplessi u li jaħdmu bil-magna; kif ukoll
(4)
l-implimentazzjoni tal-miżuri tas-sikurezza xierqa imposti mill-awtorità kompetenti kif iddefinit fil-punti (c) u (d) ta’ ARO.GEN.135.”;
(15)
fl-Anness II, ARO.GEN.305, il-punti (d) u (e) isiru rispettivament (e) u (f) u jiddaħħal (d) ġdid:
“(d)
Għall-organizzazzjonijiet li jiddikjaraw l-attività tagħhom lill-awtorità kompetenti, il-programm ta’ sorveljanza għandu jiġi żviluppat b’mod li jitqiesu n-natura speċifika tal-organizzazzjoni, il-kumplessità tal-attivitajiet tagħha u r-riżultati tal-attivitajiet ta’ sorveljanza tal-passat u għandu jkun ibbażat fuq il-valutazzjoni tar-riskji assoċjati. Dan għandu tinkludi audits u spezzjonijiet, inklużi spezzjonijiet tar-rampa u spezzjonijiet għal għarrieda, kif xieraq.”;
(16)
fl-Anness II, jiddaħħal ARO.GEN.345 ġdid wara ARO.GEN.330:
“ARO.GEN.345 Dikjarazzjoni - organizzazzjonijiet
(a)
Malli tirċievi dikjarazzjoni minn organizzazzjoni li twettaq jew li għandha l-ħsieb li twettaq attivitajiet li għaliha dikjarazzjoni hi meħtieġa, l-awtorità kompetenti għandha tivverifika li d-dikjarazzjoni jkun fiha l-informazzjoni kollha meħtieġa skont il-Parti-ORO u għandha tibgħat riċevuta tal-wasla tad-dikjarazzjoni lill-organizzazzjoni.
(b)
Jekk id-dikjarazzjoni ma fihiex l-informazzjoni meħtieġa, jew ikun fiha informazzjoni li tindika nuqqas ta’ konformità mar-rekwiżiti applikabbli, l-awtorità kompetenti għandha tinnotifika lill-organizzazzjoni dwar in-nuqqas ta’ konformità u għandha titlob għal aktar informazzjoni. Jekk jitqies meħtieġ l-awtorità kompetenti għandha twettaq spezzjoni fuq l-organizzazzjoni. Jekk in-nuqqas ta’ konformità hija kkonfermata, l-awtorità kompetenti għandha tieħu azzjoni kif definit f’ARO.GEN.350.”;
(17)
fl-Anness II, ARO.GEN.350(b) u (c), it-test “jew mal-kontenut ta’ dikjarazzjoni” jiddaħħal wara “ċertifikat”;
(18)
fl-Anness II, ARO.GEN.350(e), it-test “jew li tagħmel dikjarazzjonijiet dwar l-attività tagħha lil” jiddaħħal wara “ċċertifikata minn”;
(19)
fl-Anness II, it-test ta’ ARO.GEN.200(b) jinbidel b’dan li ġej:
“(b)
Meta tkun sodisfatta li l-operatur ikun wera konformità mar-rekwiżiti applikabbli, l-awtorità kompetenti għandha toħroġ jew temenda l-approvazzjoni. L-approvazzjoni għandha tiġi speċifikata:
(1)
fl-ispeċifikazzjonijiet tal-operazzjonijiet, kif stabbiliti fl-Appendiċi II, għal operazzjonijiet tat-trasport kummerċjali bl-ajru; jew
(2)
fil-lista tal-approvazzjonijiet speċifiċi, kif stabbilita fl-Appendiċi V, għal operazzjonijiet mhux kummerċjali.”;
(20)
fl-Anness II, jiddaħħal l-Appendiċi V ġdid intitolat “Lista ta’ approvazzjonijiet speċifiċi” kif stabbilit fl-Anness I ta’ dan ir-Regolament;
(21)
fl-Anness III, ORO.GEN.005, it-test “jew operazzjonijiet mhux kummerċjali b’inġenji tal-ajru kumplessi u li jaħdmu bil-magna” jiżdied fit-tarf;
(22)
fl-Anness III, ORO.GEN.105, it-test “jew ta’ dikjarazzjoni” jiddaħħal wara “ċertifikazzjoni”;
(23)
fl-Anness III, ORO.GEN.110(a) u (c), it-test “jew id-dikjarazzjoni” jiddaħħal wara “iċ-ċertifikat”;
(24)
fl-Anness III, ORO.GEN.120 jiżdied punt (c) ġdid:
“(c)
Operatur li jkun meħtieġ jiddikjara l-attività tiegħu għandu jinnotifika lill-awtorità kompetenti l-lista ta’ mezzi alternattivi ta’ konformità li huwa juża biex tiġi stabbilita l-konformità mar-Regolament (KE) Nru 216/2008 u r-Regoli ta’ Implimentazzjoni tiegħu.”;
(25)
fl-Anness III, ORO.GEN.140(a), it-test “jew għal dikjarazzjoni” jiddaħħal wara “ċertifikazzjoni”;
(26)
fl-Anness III, li t-test ORO.AOC.125 jinbidel b’dan li ġej:
“(a)
Id-detentur ta’ AOC jista’ jwettaq operazzjonijiet mhux kummerċjali b’inġenju tal-ajru li mill-bqija jintuża għal operazzjonijiet tat-trasport kummerċjali bl-ajru li jkunu mniżżlin fl-ispeċifikazzjonijiet tal-operazzjonijiet tal-AOC tiegħu, dejjem jekk l-operatur:
(1)
jiddeskrivi dawn l-operazzjonijiet fid-dettall fil-manwal tal-operat, inklużi:
(i)
l-identifikazzjoni tar-rekwiżiti applikabbli;
(ii)
identifikazzjoni ċara ta’ kwalunkwe differenzi bejn il-proċeduri operattivi li jintużaw meta jitwettqu l-operazzjonijiet kummerċjali u dawk li jintużaw meta jitwettqu operazzjonijiet mhux kummerċjali;
(iii)
mezz biex ikun żgurat li l-persunal kollu involut fl-operazzjoni jkun kompletament familjari mal-proċeduri assoċjati magħha;
(2)
jibgħat id-differenzi identifikati bejn il-proċeduri operattivi msemmija fil-punt (a)(1)(ii) lill-awtorità kompetenti għall-approvazzjoni tagħha minn qabel.
(b)
Detentur ta’ AOC li jmexxi l-operazzjonijiet imsemmija f’(a) ma għandux l-obbligu li jippreżenta dikjarazzjoni skont din il-Parti.”;
(27)
fl-Anness III, Subparti ġdida tiddaħħal wara l-punt ORO.AOC.150 kif ġej:
“IS-SUBPARTI DEC
DIKJARAZZJONI
ORO.DEC.100 Dikjarazzjoni
L-operatur mhux kummerċjali ta’ inġenji tal-ajru kumplessi u li jaħdmu bil-magna għandu:
(a)
jipprovdi lill-awtorità kompetenti bl-informazzjoni rilevanti kollha qabel ma jibda bl-operazzjonijiet, bl-użu tal-formola li tinsab fl-Appendiċi I ta’ dan l-Anness;
(b)
jinnotifika lill-awtorità kompetenti lista tal-mezzi alternattivi tal-konformità użati;
(c)
iżomm konformità mar-rekwiżiti applikabbli u mal-informazzjoni mogħtija fid-dikjarazzjoni;
(d)
jinnotifika lill-awtoritajiet kompetenti mingħajr dewmien dwar kwalunkwe bidla fid-dikjarazzjoni tiegħu jew fil-mezzi tal-konformità li juża permezz ta’ sottomissjoni ta’ dikjarazzjoni emendata bl-użu tal-formola li tinsab fl-Appendiċi I ta’ dan l-Anness; kif ukoll
(e)
jinnotifika lill-awtorità kompetenti meta jieqaf bl-operat tiegħu.”;
(28)
fl-Anness III, ORO.MLR.100(b) jinbidel b’dan li ġej:
“(b)
Il-kontenut tal-OM għandu jirriflettu r-rekwiżiti stabbiliti f’dan l-Anness, fl-Anness IV (il-Parti-CAT), fl-Anness V (il-Parti-SPA) u fl-Anness VI (il-Parti-NCC), kif applikabbli, u ma għandux jikser il-kondizzjonijiet li hemm fl-ispeċifikazzjonijiet tal-operazzjonijiet mehumiżin maċ-ċertifikat ta’ Operatur tal-Ajru (l-AOC) jew fid-dikjarazzjoni u l-lista tagħha ta’ approvazzjonijiet speċifiċi tiegħu, kif applikabbli.”;
(29)
fl-Anness III, ORO.MLR.101 huwa intitolat: “Manwal tal-Operat - struttura għat-trasport kummerċjali bl-ajru”;
(30)
fl-Anness III, it-test ta’ ORO.MLR.115(a) jinbidel b’dan li ġej:
“(a)
Dawn ir-rekords għandhom jinżammu għal mill-inqas 5 snin:
(1)
għall-operaturi tal-CAT ir rekords tal-attivitajiet imsemmija fil-ORO.GEN.200;
(2)
għal operazzjonijiet mhux kummerċjali b’inġenji tal-ajru kumplessi u li jaħdmu bil-magna, kopja tad-dikjarazzjoni tal-operatur, id-dettalji ta’ approvazzjonijiet miżmuma u l-manwal tal-operat.”;
(31)
fl-Anness III, li t-test ta’ ORO.FC.005 jinbidel b’dan li ġej:
“Din is-Subparti tistabbilixxi r-rekwiżiti li jridu jiġu ssodisfati mill-operatur b’rabta mat-taħriġ, mal-esperjenza u mal-kwalifiki tal-ekwipaġġ tat-titjira u tinkludi:
(a)
Taqsima 1 li tispeċifika rekwiżiti komuni applikabbli kemm għal operazzjonijiet mhux kummerċjali ta’ inġenji tal-ajru kumplessi u li jaħdmu bil-magna kif ukoll għal operazzjonijiet kummerċjali tat-trasport bl-ajru;
(b)
Taqsima 2 li tispeċifika r-rekwiżiti addizzjonali applikabbli għal operazzjonijiet kummerċjali tat-trasport bl-ajru.”;
(32)
fl-Anness III, wara ORO.FC.005, tiddaħħal Taqsima ġdida intitolata “Taqsima 1 - Rekwiżiti komuni”;
(33)
fl-Anness III, ORO.FC.105(a), “bdot fil-kmand/kmandant” tinbidel bi bdot fil-kmand jew, għal operazzjonijiet kummerċjali tat-trasport bl-ajru, bħala kmandant;
(34)
fl-Anness III, ORO.FC.145(c), jiddaħħal it-test “Fil-każ tal-operazzjonijiet tat-trasport kummerċjali bl-ajru,” fil-bidu;
(35)
fl-Anness III, wara ORO.FC.145, tiddaħħal Taqsima ġdida intitolata “Taqsima 2 - Rekwiżiti addizzjonali għal operazzjonijiet kummerċjali tat-trasport bl-ajru”;
(36)
fl-Anness III, li t-test ta’ ORO.CC.005 jinbidel b’dan li ġej:
“Din is-Subparti tistabbilixxi r-rekwiżiti li l-operatur għandu jissodisfa meta jkun qed jopera inġenju tal-ajru bl-ekwipaġġ tal-kabina u tinkludi:
(a)
Taqsima 1 li tispeċifika rekwiżiti komuni applikabbli għall-operazzjonijiet kollha; u
(b)
Taqsima 2 li tispeċifika r-rekwiżiti addizzjonali applikabbli għal operazzjonijiet kummerċjali tat-trasport bl-ajru.”;
(37)
fl-Anness III, is-Subparti CC, it-Taqsima 1 tiġi intitolata: “Rekwiżiti komuni”;
(38)
fl-Anness III, jizdied Appendiċi ġdid intitolat “Dikjarazzjoni” kif stabbilit fl-Anness II ta’ dan ir-Regolament;
(39)
fl-Anness V, it-test ta’ SPA.GEN.100 jinbidel b’dan li ġej:
“(a)
L-awtorità kompetenti għall-ħruġ ta’ approvazzjoni speċifika għandha tkun:
(1)
għal operatur kummerċjali tat-trasport bl-ajru l-awtorità tal-Istat Membru li fih l-operatur ikollu l-post prinċipali tan-negozju tiegħu;
(2)
għall-operatur mhux kummerċjali l-awtorità tal-Istat li fih l-operatur huwa stabbilit jew residenti.
(b)
Minkejja (a)(2), għall-operatur mhux kummerċjali li juża inġenji tal-ajru rreġistrati f’pajjiż terz, ir-rekwiżiti applikabbli skont dan l-Anness għall-approvazzjoni tal-operazzjonijiet li ġejjin ma għandhomx japplikaw jekk dawn l-approvazzjonijiet huma maħruġa minn Stat tar-Reġistrazzjoni ta’ pajjiż terz:
(1)
Navigazzjoni bbażata fuq il-prestazzjoni (PBN);
(2)
Speċifikazzjonijiet minimi tal-prestazzjoni operattiva (MNPS);
(3)
Spazju tal-ajru b’valuri minimi ta’ separazzjoni vertikali mnaqqsa (RVSM).”;
(40)
fl-Anness V, it-test ta’ SPA.GEN.110 jinbidel b’dan li ġej:
“Il-kamp ta’ applikazzjoni tal-attività li operatur jkollu l-approvazzjoni biex imexxi għandha tiġi dokumentata u speċifikata:
(a)
għal operaturi li huma d-detenturi ta’ ċertifikat tal-operatur tal-ajru (AOC) fl-ispeċifikazzjonijiet tal-operazzjonijiet tal-AOC;
(b)
għall-operaturi l-oħra kollha fil-lista ta’ approvazzjonijiet speċifiċi.”;
(41)
fl-Anness V, SPA.DG.100, jiddaħħlu “Anness VI (Parti-NCC) u Anness VII (Parti-NCO)” wara “Anness IV (Parti-CAT)”;
(42)
jiddaħħlu l-Anness VI (Parti-NCC) u l-Anness VII (Parti-NCO) il-ġodda kif stipulati fl-Anness III u l-Anness IV rispettivament ta’ dan ir-Regolament.
Artikolu 2
Dħul fis-seħħ
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
Għandu japplika mill-25 ta’ Awwissu 2013.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, l-14 ta’ Awwissu 2013.

Labels: 7
10
8